**STRATEGIJA RAZVOJA AKADEMIJE ZA UMJETNOST I KULTURU U OSIJEKU**

**2018.-2022.**

**AKADEMIJA ZA UMJETNOST I KULTURU U OSIJEKU** jedina je umjetničko-nastavna i znanstveno-nastavna satavnica Sveučilišta Josipa Jurja Strossmayera u Osijeku. Dopusnicu Ministarstva znanosti i obrazovanja Republike Hrvatske za obavljanje djelatnosti visokog obrazovanja dobila je 3. srpnja 2018. godine.

Akademiju za umjetnost i kulturu čini šest odsjeka (Odsjek za glazbenu umjetnost, Odsjek za instrumentalne studije, Odsjek za kazališnu umjetnost, Odsjek za vizualne i medijske umjetnosti, Odsjek za kreativne tehnologije te Odsjek za kulturu, medije i menadžment). Akademija za umjetnost i kulturu je osnovana kao ustanova koja je nastala statusnim promjenama na Sveučilištu Josipa Jurja Strossmayera, kao pravni slijednik Umjetničke akademije u Osijeku i Odjela za kulturologiju.

Studijski programi organiziraju se kao redoviti i izvanredni, kako za državljane Republike Hrvatske, tako i za strane studente. Nastava se odvija kroz predavanja, mentorsku poduku, seminare, vježbe, različite oblike terenske nastave, projektnu nastavu i stručnu praksu te sudjelovanje u realizaciji umjetničkih i znanstvenih projekata. Dio nastave se također ostvaruje u suradnji s kulturnim institucijama, umjetnicima i stručnjacima iz prakse te se premješta izvan učionica kako bi studenti u izravnom susretu s raznorodnim umjetničkim i kulturnim djelatnostima stekli kompetencije i vještine iz područja odabranog studijskog programa, a koje su neophodne za njihovo aktivno i kvalitetno sudjelovanje na tržištu rada.

Studenti preddiplomskih i diplomskih studija tijekom školovanja stječu teorijska, pedagoška i praktična znanja i vještine. Specifičnost studiranja na umjetničkim studijima predstavlja individualan pristup studentima u svrhu razvitka njihovog vlastitog umjetničkog izričaja. Studente se u skladu s njihovim osobnim senzibilitetm potiče na cjeloživotno obrazovanje. Intersidciplinaran model studiranja na znanstvenim studijima nastoji promovirati stjecanje teorijskih znanja u različitim analitičkim diskursima koji se neposredno isprepliću s praksom u struci.

Na Akademiji se realiziraju umjetnički studijski programi glazbene pedagogije, pjevanja, kompozicije i teorije glazbe, instrumentalnih studija, likovne kulture, ilustracije, glume i lutkarstva, oblikovanja i tehnologije lutke, kostimografije i scenografije te znanstveni studiji kulturalnog menadžmenta i medijske kulture. Akademija je pokrenula i prvi poslijediplomski specijalistički studij Kreativne terapije u Republici Hrvatskoj koji realizira posljediplomske specijalističke studijske programe Art (likovna) terapija, Dramaterapija, Muzikoterapija i Terapija pokretom i plesom.

Uz redovitu nastavu, na Akademiji se organiziraju konferencije, festivali, seminari, predstavljanja knjiga, koncerti, izložbe, predstave, projekcije filmova, slušaonice i radionice. Organiziraju se također gostovanja predavača iz Hrvatske i inozemstva. Studenti i nastavni djelatnici Akademije, u okviru različitih programa i redovito, sudjeluju u međunarodnim razmjenama i natjecanjima iz svih umjetničkih i znanstvenih djelovanja Akademije. U okviru međunarodne suradnje, studenti i nastavnici sudjeluju na brojnim manifestacijama poput festivala, natjecanja, skupnih ili samostalnih izložbi, umjetničkih kolonija, znanstvenih skupova i tribina. Akademija za umjetnost i kulturu u Osijeku organizator je projekata nacionalnog i međunarodnog karaktera koji obuhvaćaju glazbenu, likovnu i izvedbenu umjetnost te znanost o umjetnosti.

U okviru Akademije planira se osnivanje Centra za interdisciplinarna istraživanja u umjetnosti i znanosti (InterScArt), koji će funkcionirati kao infrastrukturna i metodološka podrška svim umjetničkim i znanstveno-istraživačkim projektima Akademije. Funkcija Centra bit će dokumentaristička, projektna i inovativna, u smislu poboljšanja znanstvenog habitusa institucije u cjelini te projektnih zadataka njezinih studenata i nastavnika, bilo u umjetničkim ili znanstveno-nastavnim zvanjima.

Akademija, u svrhu razvoja interdisciplinarsnosti i poticanja dijaloga između umjetnosti i znanosti njeguje i izdavačku djelatnost. Biblioteka Ars Academica obuhvaća izdanja s područja teorije likovne umjetnosti, teorije prostora, znanosti o kazalištu te glazbi.

Realiziranje kvalitetnih nastavnih sadržaja koji će studentima umjetničkih studija omogućiti razvijanje osobnih kreativnih potencijala i kritičkog razmišljanja, kao i sposobnosti primjene stečenih praktičnih i podupirućih teorijskih znanja s posebnim naglaskom na razvijanje vlastitog umjetničkog izričaja, nastojanje je svih nastavnika Akademije. Metodologijski, znanstveni studijski programi počivaju na promjeni nastavne paradigme od “istraživanja nakon učenja” prema “učenju putem istraživanja” čime ujedno razvijaju svijest studenata o važnosti angažiranog društvenog sudjelovanja u lokalnom okruženju grada Osijeka, regije i šireg nacionalnog okruženja. Pokretanjem umjetničkih, interdisciplinarnih i znanstveno-istraživačkih projekata u okviru osječkog Sveučilišta, Akademija za umjetnost i kulturu teži postati središtem za interdisciplinarna i multidisciplinarna istraživanja.

Cilje je Akademije za umjetnost i kulturu razvijati i poticati izvrsnost na području umjetnosti, znanosti i kulturne produkcije u najširem smislu te će, i nadalje, kroz različite umjetničke i znanstvene sadržaje realizirati nastavne programe i projekte, kojima će promicati i prezentirati interdisciplinarne, kulturološke kao i umjetničko-znanstvene posebnosti svojih nastavnih programa, umjetničkih, znanstvenih i interdisciplinarnih projekata.

Naša je **MISIJA** promicati vrijednosti visokog obrazovanja na tragu europske umjetničke i humanističke tradicije izvođenjem vrhunskih umjetničkih, znanstvenih i inerdisciplinarnih obrazovnih programa, uz istodobno očuvanje i prezentaciju kulturoloških, umjetničkih i regionalnih posebnosti te stvaranje poticajnog okružja za osobnu afirmaciju studenata, nastavnika i svih zaposlenika.

Naša je **VIZIJA** postati vodećom regionalnom visokoobrazovnom ustanovom na području umjetničke prakse i teorije, kulturalnih studija i kreativnih industrija kroz razvoj općih i stručnih vještina i kompetencija studenata, koje će im omogućiti sudjelovanje na tržištu rada te ih pripremiti za aktivnu ulogu u razvoju kreativnog i tolerantnog društva.

**U svrhu ostvarenja svoje misije i vizije, Akademija za umjetnost i kulturu u Osijeku**

* teži kontinuiranom unaprjeđenju organizacije rada ustanove u cjelini, kvalitete nastave, studijskih programa i studiranja te administrativne, stručne i tehničke podrške
* njeguje posebnosti svojeg neposrednog kulturnog i društvenog okruženja, pri čemu teži uspostavljanju interdisciplinarnog dijaloga lokalnog i globalnog na razini umjetnosti, kulture, suvremenih medija i znanstvenog diskursa
* sustavno potiče umjetnički i znanstveni rad svojih djelatnika i studenata
* kontinuirano ulaže u ljudske resurse te potiče aktivan razvoj, umjetničko, znanstveno i stručno usavršavanje svojih djelatnika
* aktivno sudjeluje u realizaciji umjetničkih i znanstvenih aktivnosti te razvijanju društveno angažiranih projekata
* teži povećanju vidljivosti i prepoznavanju aktivne uloge umjetnosti i znanosti u kulturnom, društvenom i širem akademskom okruženju
* uključuje studente u realizaciju umjetničkih i znanstvenih projekata
* kreira, razvija i prilagođava studijske programe u skladu s potrebama tržišta rada i dostignućima suvremene umjetnosti, znanosti i tehnologija
* realizira profesionalne projekte kroz ugovore o suradnji
* aplicira na nacionalne i europske fondove u svrhu financiranja umjetničke, znanstvene i nastavne djelatnosti

**STRATEŠKI CILJEVI**

**1] Uspostavljanje funkcionalnog sustava unutarnjeg osiguravanja kvalitete**

|  |  |  |
| --- | --- | --- |
| CILJ / ZADATAK | POKAZATELJ | CILJNA VRIJEDNOST |
| Usustavljivanje Ureda za kvalitetu | Usustavljen Ured za kvalitetu | rujan 2018. |
| Imenovanje člana uprave zaduženog za osiguranje kvalitete | Prodekan za umjetnost, kvalitetu i strategiju | prosinac 2018. |
| Osnivanje Povjerenstva za praćenje i osiguranje kvalitete visokog obrazovanja | Imenovanje članova Povjerenstva | veljača 2019. |
| Pravilnik o osiguranju kvalitete visokog obrazovanja AUK | Izrada Pravilnika o osiguranju kvalitete visokog obrazovanja AUK | svibanj 2019. |
| Priručnik za unaprjeđivanje i osiguranje kvalitete visokog obrazovanja AUK | Izrada Priručnika za unaprjeđivanje i osiguranje kvalitete visokog obrazovanja AUK | studeni 2019. |
| SWOT analiza | Izrada SWOT analize Akademije na osnovi SWOT analiza pojedinih odsjeka | studeni 2022. |
| Misija i vizija AUK | Definiranje misije i vizije AUK | travanj 2019. |

**2] Studijski programi**

|  |  |  |
| --- | --- | --- |
| CILJ / ZADATAK | POKAZATELJ | CILJNA VRIJEDNOST |
| Imenovanje člana uprave zaduženog za studijske programe | Prodekan za studijske programe | prosinac 2018. |
| Definiranje ishoda učenja na razini studijskih programa za sve studijske programe koji se realiziraju na Akademiji za umjetnost i kulturu | Definiranje ishoda učenja na razini studijskih programa za sve studijske programe  | ožujak 2020. |
| Kontinuirano revidiranje i unaprjeđenje postojećih studijskih programa | Izmjene i dopune studijskih programa | svi programi do kraja 2022. |
| Usklađenost ECTS-a sa stvarnim radnim (nastavnim i izvannastavnim) studentskim opterećenjem  | Odnos broja radnih sati i ECTS-a na razini kolegija | ožujak 2020. |
| Razvijanje specifičnih studijskih programa za koje postoji potreba na tržištu rada • Diplomski sveučilišni studij Neverbalni teatar• Diplomski sveučilišni studij Gluma• Diplomski sveučilišni studij lutkarska režija• Diplomski sveučilišni studij lutkarska animacija• Diplomski sveučilišni studij Dramsko pismo i teatrologija• Diplomski sveučilišni studij Izvedbeni studiji• Preddiplomski sveučilišni studij medijska umjetnost i dizajn• Preddiplomski sveučilišni studij Vizualna umjetnost• Preddiplomski sveučilišni studij Dizajn keramike• Diplomski sveučilišni studij Vizualni studiji, kritika i teorija umjetnosti• Preddiplomski sveučilišni studij kultura, mediji i manadžmenu• Diplomski sveučilišni studij Menadžment u kulturi i kreativnim industrijama• Diplomski sveučilišni studij Mediji i odnosi s javnošću• Preddiplomski sveučilišni studij Glazbene umjetnosti i kulture• Diplomski sveučilišni studij Glazbene umjetnosti i kulture• Diplomski sveučilišni studij Kompozicija s teorijom muzike• Diplomski sveučilišni studij Instrumentalni studiji• Doktorski sveučilišni studij Glazbena pedagogija• potencijalni studijski programi za koje postoji potreba na tržištu rada | broj pokrenutih novih studijskih programa | pokretanje najmanje 5 novih studijskih programa do 2022.semestralna analiza faza planiranja i razvoja novih studijskih programa u okviru pojedinih odsjeka |
| Promoviranje studijskih programa | Broj provedenih aktivnosti | Dan otvorenih vrata 1 put godišnje / promocija kroz medije: preddiplomski studiji krajem studenog, diplomski studiji krajem srpnja |
| Uvođenje studijskih programa na engleskom jeziku, kao dio procesa internacionalizacije  | broj pokrenutih studijskih programa na engleskom jeziku | najmanje 1 do 2022. |
| Uvođenje on-line učenja i hibrid kolegija (kombiancije on-line i face-to-face načina poučavnja) | postotak on-line i hibrid kolegija u svim studijskim programima | najmanje 10% do 2022. |
| Razvoj suradnje sa ICT sektorom u uvođenju izmjena i dopuna postojećih programa kao i razvoju novih, kao dio tržišne orijentacije Akademije i usklađenostima s tržišnim potrebama regije | broj kolegija i studijski programa  | najmanje 1 studijski program i najmanje 5 kolegija u ostalim studijskim programima  |
| Razvoj interdisciplinarnog jednopredmetnog i dvopredmetnog modela studiranja iz različitih umjetničkih i znanstvenih područa/polja/grana na diplomskoj razini jedinstvenog u RH | broj završenih studenata koji biraju dvopredmetno studiranje različitih studijskih programa na diplomskoj razini  | najmanje 10% do 2022. |
| Suradnja s Doktorskom školom  | imenovanje povjerenstva | do kraja 2019. godine |

**3] Cjeloživotno učenje**

|  |  |  |
| --- | --- | --- |
| CILJ / ZADATAK | POKAZATELJ | CILJNA VRIJEDNOST |
| Povezivanje s udrugama | broj ostvarenih suradnji | 5 |
| Realizacija projekata | broj realiziranih projekata | 3 |
| Usavršavanje diplomiranih polaznika AUK na doktorskoj razini | broj polaznika studijskih programa Doktorske škole | 10 (do 2022.) |

**4] Nastavni rad i nastavnički kapaciteti**

|  |  |  |
| --- | --- | --- |
| CILJ / ZADATAK | POKAZATELJ | CILJNA VRIJEDNOST |
| Imenovanje člana uprave zaduženog za nastavu | Prodekan za nastavu i studente | prosinac 2018. |
| Primjerene studijske grupe u svrhu podizanja kvalitete nastave i poučavanja usmjerenog na studenta | Omjer broja nastavnika i studenata na pojedinim kolegijima | do 1:30 za teorijske predmetedo 1:15 za umjetničke predmete općih kompetencijado 1:5 za umjetničke i stručne predmete specifičnih kompetencija |
| Poticanje i razvoj individualnog umjetničkog izričaja studenata | Mentorski rad sa studentima na umjetničkim kolegijima | broj i kvaliteta realiziranih umjetničkih radova |
| Primjena suvremenih tehnologija u nastavnim procesima | Postotak nastavnog kadra osposobljenog za primjenu novih tehnologija u nastavnim procesimaPostotak kolegija u kojima se primjenjuju suvremene tehnologije | 50% (do 2022.)10% (do 2022.) |
| Povećati broj izbornih kolegija na razini Akademije | Broj novo uvedenih izbornih kolegija | 10% do kraja 2020. |
| Dolazna gostujuća predavanja umjetnika i znanstvenika | Broj održanih gostujućih predavanja godišnje | najmanje 5 |
| Odlazna gostujuća predavanja umjetnika i znanstvenika | Broj održanih odlaznih gostujućih predavanja nastavnika AUK godišnje | najmanje 5 |
| Inovativan pristup te visoka umjetnička i znanstvena razina završnih i diplomskih radova | Teme radovaOcjene radova | prosjek ocjena najmanje 3,6 / godišnja analiza tema i ocjena |
| Povećati odlaznu i dolaznu mobilnost nastavnika | Broj Erasmus+ razmjena Gostujući predavači | 2 godišnje |
| Napredovanje nastavnika | Broj napredovanja | najmanje 5 godišnje |
| Nastavnici Akademije stječu doktorat znanosti ili doktorat umjetnosti | broj nastavnika koji stječu akademski naziv doktora znanosti ili doktora umjetnosti | 5 (do 2022.) |
| Povećati broj stalno zaposlenih nastavika | Broj novih radnih mijesta za nastavno osoblje | najmanje 5 do 2022. |

**5] Institucijski kapaciteti**

|  |  |  |
| --- | --- | --- |
| CILJ / ZADATAK | POKAZATELJ | CILJNA VRIJEDNOST |
| Primjerena računalna opremljenost knjižnice  | Nabava novih računala | 10 računala / ožujak 2019. |
| Povećanje knjižničnog fonda u skladu s potrebama literature za realizaciju nastave | Povećanje knjižničnog fonda | povećanje knjižničnog fonda za 5% |
| Nabava suvremene računalne opreme za računalnu učionicu | Nabava novih računala | 6 računala / listopad 2019. |
| Opremanje audio-vizualnog laboratorija | Opremanje prostora i nabava adekvatne AV opreme | prosinac 2020. |
| Adaptacija prostora u skladu s prirodom nastave koja se u njima odvija i u skladu s zahtjevima koji postavljaju ishodi učenja pojedinih kolegija | Adaptacija prostoraNabava inventara i alata | poboljšanje prostornih i tehničkih uvjeta realizacije nastave za 20% |

**6] Podrška studentima**

|  |  |  |
| --- | --- | --- |
| CILJ / ZADATAK | POKAZATELJ | CILJNA VRIJEDNOST |
| Imenovanje člana uprave zaduženog za studente | Prodekan za nastavu i studente | prosinac 2018. |
| Jasno definirani i javno objavljeni uvjeti upisa na studijske programe | Pravilnik o postupku prijave na preddiplomske studijePravilnik o postupku prijave na diplomske studije | travanj 2019. |
| Jasno definirani i javno objavljeni postupci provjere specifičnih znanja i vještina za upis na određene studijske programe | Provjere specifičnih znanja i vještina javno su objavljene i usklađene sa studijskim programima | preddiplomski: travanj 2019.diplomski: rujan 2019. |
| Realizacija stručne i umjetničke studentske prakse | Broj realiziranih praksi | najmanje 5 godišnjesemestralna analiza realizacije stručne i umjetničke prakse |
| Uključivanje studenata u profesionalne umjetničke i znanstvene projekte | Broj realiziranih profesionalnih projekata u koje su uključeni studenti | najmanje 5 godišnjesemestralna analiza uključenosti studenata u profesionalne umjetničke i znanstvene projekte |
| Sudjelovanje sudenata na nacionalnim i međunarodnim festivalima | Broj nacionalnih i međunarodnih festivala / broj studenata koji su na festivalima sudjelovali | najmanje 3 godišnjegodišnja analiza sudjelovanja studenata na nacionalnim i međunarodnim festivalima |
| Karijerno savjetovanje studenata | Usustavljivanje ureda za karijere | listopad 2019. |
| Provođenje anketa u svrhu održanja i poboljšanja kvalitete nastave i realizacije studijskih programa | Provođenje anketa, analiza i sistematizacija prikupljenih podataka | periodičnojedinstvena sveučilišna anketaanketiranje završenih studenataanketiranje studenata glede ostvarenja ishoda učenja kolegija |
| Podrška studentima slabijeg imovinskog statusa | Jednokratna novčana pomoć | broj dodijeljenih novčanih sredstava |
| Povećati odlaznu mobilnost studenata | Broj Erasmus+ razmjena studenata | 10 godišnje |
| Povećati dolaznu mobilnost studenata | Broj Erasmus+ razmjena studenata | 5 godišnje |
| Prikupljanje i analiza podataka o zapošljavanju završenih studenata  | Analiza podataka HZZ-aPrikupljanje podataka o angažmanu slobodnih umjetnika | 2022. |

**7] Umjetnički i znanstveni rad**

|  |  |  |
| --- | --- | --- |
| CILJ / ZADATAK | POKAZATELJ | CILJNA VRIJEDNOST |
| Imenovanje člana uprave zaduženog za umjetnički rad | Prodekan za umjetnost, kvalitetu i strategiju | prosinac 2018. |
| Imenovanje člana uprave zaduženog za znanstveni rad | Prodekan za znanost i projekte | prosinac 2018. |
| Strateška partnerstva u svrhu realizacije umjetničkih i znanstvenih projekata | Broj aktivnih ugovora o suradnji | 5 godišnje |
| Usustavljenost umjetničke i znanstvene djelatnosti te projekata van redovitih nastavnih programa | Centar za interdisciplinarna istraživanja u umjetnost i znanosti | travanj 2019. |
| Planiranje tematskog i disciplinarnog obuhvata znanstvenih aktivnosti i projekata | Strategija znanstvenog rada 2020.-2024. | listopad 2019. |
| Poticanje znantvenog rada i znanstvene izvrsnosti nastavnika | Pravilnik o poticanju i nagrađivanju izvrsnosti nastavnika u znanstveno-istraživačkom radu i realizaciji znanstvenih projekata | listopad 2019. |
| Poticanje i podrška umjetničkog rada i umjetničke izvrsnosti nastavnika u svrhu profesionalnog razvoja | Evidencija ostvarenih umjetničkih projekata stalno zaposlenih nastavnika u umjetničko-nastavnim i suradničkim zvanjimaSuglasnosti dekana | najmanje 20 godišnje |
| Poticanje i podrška znanstvenog rada i znanstvene izvrsnosti nastavnika u svrhu profesionalnog razvoja | Sudjelovanje stalno zaposlenih nastavnika u znanstveno-nastavnim i suradničkim zvanjima na znanstvenim skupovima, konferencijama i sl.Suglasnosti dekana | najmanje 20 godišnje |
| Poticanje javnog objavljivanja znanstvenih radova nastavnika | Broj objavljenih radova (knjige, članci, udžbenici...) u domaćim A1 i A2 časopisima i s njima izjednačenim stranim časopisima te recenziranih radova općenito | najmanje 10 godišnje |
| Suradnja nastavnika i studenta pri realizaciji umjetničkih i znanstvenih projekata u svrhu unaprjeđenja nastavnih procesa | Broj realiziranih suradnji nastavnika i studenata | najmanje 5 godišnje |
| Strateška partnerstva u svrhu realizacije znanstvenih projekata | Broj aktivnih ugovora o suradnji | 2 godišnje |
| Gostovanja hrvatskih i inozemnih znanstvenika  | Pojedinačni dolasci s drugih sveučilišta u okviru različitih suradničkih inicijativa | najmanje 7 godišnje, od toga 5 hrvatskih i 2 inozemna |
| Odlazak na gostujuća pozvana predavanja na institucijama u Hrvatskoj i inozemstvu | Pojedinačni odlasci naših nastavnika na druge institucije | najmanje 10 godišnje, od toga 5 u inozemstvu i 5 u Hrvatskoj |
| Organiziranje znanstvenih skupova  | Skupovi u okviru redovnih ili izvanrednih aktivnosti | najmanje 1 godišnje |
| Poticanje najboljih studenata na upis doktorskih studija iz polja znanosti o umjetnosti | Broj upisanih studenata | najmanje 1 godišnje |

**8] Izdavačka djelatnost**

|  |  |  |
| --- | --- | --- |
| CILJ / ZADATAK | POKAZATELJ | CILJNA VRIJEDNOST |
| Intenziviranje izdavačke djelatnosti AUK | Povećan broj objavljenih tiskanih izdanja (znanstvene knjige, umjetničke knjige, udžbenici, priručnici, zbornici sa skupova, časopisi…) | Najmanje 5 godišnje |
| Pokretanje znanstvenih i/ili studentskih časopisa, glasila Akademije, revije | Pokretanje časopisa | 2 časopisa/revije do 2022. |
| Poticanje objavljivanja znanstvenih, umjetničkih i nastavnih materijala kao elektroničkih izdanja | Povećanje broja e-knjiga, udžbenika, priručnika i dr. te inih sadržaja na elektroničkim (i dr. optičkim) medijima | 2 godišnje |
| Širenje mreže suizdavačkih suradnji | Potpisivanje sporazuma o suizdavaštvu | 3 (do 2022.) |
| Kontinuirano praćenje te prijavljivanje rukopisa na javne pozive za sufinanciranje tiskanih i e-knjiga (Ministarstvo znanosti i obrazovanja, Ministarstvo kulture, Grad, Županija…) | Broj prijavljenih izdavačkih projekata | Najmanje 5 godišnje |
| Praćenje i poticanje kontinuiranog objavljivanja: * časopis Artos;
* studentski časopis Notan;
 | Objavljeni brojevi  | 2 godišnje |

**9] Suradnja s zajednicom i razvoj projekata**

|  |  |  |
| --- | --- | --- |
| CILJ / ZADATAK | POKAZATELJ | CILJNA VRIJEDNOST |
| Imenovanje člana uprave zaduženog za suradnju s javnim ustanovama te tijelima gradske i županijske uprave u skladu s javnim politikama i potrebama lokalnog razvoja te globalnim trendovima kreativne i kulturne industrije | Prodekan za razvoj kulturne i kreativne industrije | prosinac 2018. |
| Imenovanje člana uprave zaduženog za projekte | Prodekan za znanost i projekte | prosinac 2018. |
| Realizacija umjetničkih i/ili znanstvenih i/ili pedagoških projekata usmjerenih ka javnosti | Broj realiziranih umjetničkih i/ili znanstvenih i/ili pedagoških projekata i programa | najmanje 3 godišnje |
| Suradnja s ustanovama u kulturi | Realizirani umjetnički projekti | najmanje 3 godišnje |
| Promocija umjetnosti i znanosti usmjerene ka široj javnosti u neposrednom društvenom okruženju | Broj realiziranih aktivnosti | najmanje 5 godišnje |
| Učlanjenje AUK-a u HKKKKI (Hrvatski klaster konkurentnosti kulturnih I kreativnih industrija) | broj ostvarenih suradnji s realnim sektorom | 10 (do 2022.) |
| Organizacija Panel diskusije o gospodarskim, znanstvenim I umjetničkim potencijalima kulturnih I kreativnih industrija | broj Panel diskusija | 1 godišnje |
| Organizacija “Adventa kreativnosti” | realizacija “Adventa kreativnosti" | 1 godišnje |

**10] Međunarodna suradnja**

|  |  |  |
| --- | --- | --- |
| CILJ / ZADATAK | POKAZATELJ | CILJNA VRIJEDNOST |
| Realizacija međunarodnih projekata | broj realiziranih projekata | 3 |
| Studijska putovanja na inozemna sveučilišta u svrhu razmjene iskustava | broj studijskih putovanja | 5 |
| Ugovori o suradnji s inozemnim sveučilištima | broj potpisanih ugovora | 5 |
| Realizacija projekata u suradnji s inozemnim sveučilištima | broj realiziranih projekata | 3 |

**11] Nenastavne službe**

|  |  |  |
| --- | --- | --- |
| CILJ / ZADATAK | POKAZATELJ | CILJNA VRIJEDNOST |
| Stručno usavršavanje administrativnog osoblja | Broj usavršavanja, radionica | najmanje 2 godišnje |

**12] Financije i održivost**

|  |  |  |
| --- | --- | --- |
| CILJ / ZADATAK | POKAZATELJ | CILJNA VRIJEDNOST |
| Povećati broj aplikacija za financiranje projekata | Broj projekata ostvarenih kroz aplikacije | najmanje 5 do 2022. |

**PRILOG:** **SWOT ANALIZA**

**AKADEMIJA ZA UMJETNOST I KULTURU U OSIJEKU / 2018.**

**UNUTARNJA OBILJEŽJA**

**Prednosti/Snage**

* kvalitetno provođenje nastavnih programa Akademije koji su u skladu sa svjetskim trendovima u obrazovanju te izlaznim kompetencijama koje odgovaraju potrebama tržišta rada
* prepoznatljivost kvalitete nastavnika Akademije u struci i društvu te sudjelovanje nastavnika u brojnim radnim tijelima i projektima Ministarstva znanosti i obrazovanja, Agencije za odgoj i obrazovanje…
* suradnja profesora i studenata u brojnim i raznovrsnim umjetničkim, znanstvenim, kulturnim i stručnim aktivnostima (koncerti, natjecanja, stručni seminari, konferencije, glazbene manifestacije, izložbe, realizacija kazališnih predstava, izvedbi u širem smislu, filmskih i multimedijskih projekata...) te mogućnost suradnje različitih odsjeka Akademije u provedbi zajedničkih projekata
* pozitivno radno okruženje, stručan i kompetentan nastavni kadar s međunarodnim iskustvom koji prihvaća promjene i izazove iz okruženja
* dobra organiziracija nenastavnog osoblja i kvalitetna komunikacija nenastavnog i nastavnog osoblja koja pozitivno djeluje na realizaciju nastavnih procesa te umjetničkih i znanstvenih projekata
* pokrenuti preddiplomski i diplomski studiji koji su jedini ili jedinstveni u RH i široj regiji (Lutkarstvo, Ilustracija, Scenografija, Kostimografija, Oblikovanje i tehnologija lutke, Tamburaško umijeće) te kroz navedene studije pozicioniranje Akademije, Sveučilišta i grada Osijeka kao mjesta inovativnog i jedinstvenog iskustva studiranja
* interdisciplinarnost — povezivanje teorije i prakse kroz umjetnost, kulturu, medije, ekonomiju, društveno i druga područja ljudskog djelovanja
* sudjelovanja nastavnika i studenata u različitim projektima iz područja umjetnosti, znanosti, kulture, menadžmenta i medija u svrhu stjecanja praktičnoga iskustva studenata i njihovog osposobljavanja za samostalan znanstveno-istraživački i umjetničko-istraživački rad
* društveno korisno učenje i praksa u okviru suradnje s raznim kulturnim, umjetničkim, obrazovnim i medijskim institucijama te tvrtkama i ustanovama u regiji
* partnerstva s brojnim domaćim i inozemnim obrazovnim, kulturnim, umjetničkim i znanstvenim institucijama te udrugama
* uključenost u nastavne sadržaje gostiju predavača iz struke, renomiranih profesora i umjetnika s međunarodnih i domaćih znanstvenih / umjetničkih institucija
* dobar odnos broja studenata i raspoloživih prostora za izvođenje nastave
* rad u manjim grupama, individualan pristup studentima
* prisutnost i prepoznatljivost Akademije u kulturnom životu Osijeka, Hrvatske i regije
* visoka umjetnička i znanstvena produktivnost te provedba visoko afirmiranih međunarodnih umjetničkih i znanstvenih projekata i manifestacija (festivali, simpoziji, izložbe, kiparske radionice, realizacija kazališnih predstava, izvedbi u širem smislu, filmskih i multimedijskih projekata, izdavačka djelatnost…) od kojih su neki jedinstveni u Hrvatskoj i regiji

**Nedostatci/Slabosti**

* ograničenost i nedostatak adekvatnog prostora za izvođenje koncerata, predstava, realizaciju umjetničkih i znanstvenih projekata (nedostatak koncertne dvorane, kazališne dvorane, konferencijske dvorane, specifične tehničke opremljenosti)
* ograničena raspoloživost prostora za daljnji razvoj novih studija vezanih uz područje izvedbenih umjetnosti
* djelomična zastarjelost ili dotrajalost te nedostatak dijela opreme potrebne za izvođenje nastave (računala, klaviri, audio oprema, kamere, reflektori, nastavni inventar, uređenje nastavnih prostorija…)
* nedostatak zvučne izolacije i dvostrukih vrata
* financijska zahtjevnost realizacije dijela studijskih programa za izvođača i za polaznike studija
* ograničeno financiranje projekata
* nepostojanje usustavljenih metoda poticanja izvrsnosti (dodatnog angažmana nastavnika) te usavršavanja nastavničkog kadra, nepostojanje modela promicanja i poticanja znanstveno-istraživačkog rada (pravilnik o financiranju znanstveno-istraživačkog rada)
* djelomična nezainteresiranost nastavnika za sudjelovanje u istraživačkim projektima
* nedovoljna opremljenost knjižnice Akademije: nedostatak stručne literature, notnih, teorijskih, pedagoških naslova, naslova na stranim jezicima
* nedovoljna pristupačnost stranim znanstvenim bazama i časopisima, kvalitetnim licenciranim programima za obradu podataka, bazama podataka i stručnoj literaturi
* nedovoljno novih radnih mjesta i koeficijenata za zapošljavanje i napredovanja nastavnika u odnosu na dinamiku razvoja postojećih te planiranu implementaciju novih studijskih programa
* ograničena ponuda kolegija koji se mogu održavati na stranom jeziku, a koja bi bila preduvjetom razvoja međunarodno prepoznatih i međunarodno implementiranih studijskih programa
* nedostatak iskustva nastavnika u provedbi e-učenja
* ograničena mogućnost samofinanciranja mobilnosti (npr. u svrhu pripreme projekata, razvoja međunarodnih kontakata i sl.) i uspostavljanja suradnje s drugim institucijama

**VANJSKA OBILJEŽJA**

**Mogućnosti/Prilike**

* snažan potencijal stalno zaposlenog nastavnog kadra za razvoj i implementaciju novih studijskih programa specifičnih polja i grana (preddiplomska i diplomska razina) iz onih područja znanosti i umjetnosti za koja postoji prostor na tržištu rada, neka od kojih nisu niti zastupljena u visokoškolskom sustavu obrazovanja RH (diplomski sveučilišni studij Izvedbeni studiji, zatim Vizualni studiji te studijski programi za instrumentalne smjerove na preddiplomskoj i diplomskoj razini; studij primijenjene i elektroničke kompozicije na diplomskoj razini; studij teorije muzike na diplomskoj razini; primijenjena fotografija, oblikovanje javnih prostora, restauracija/slikarstvo; pokretanje poslijediplomskih specijalističkih studijskih programa; pokretanje umjetničkih doktorskih studija…)
* interdisciplinarno i iskustveno obrazovanje na preddiplomskoj i diplomskoj razini kroz provođenje programa stručne prakse te razvijanje kreativnog potencijala studenata,razvoj i poticanje on-line obrazovanja
* podizanje kvalitete nastavnih sadržaja i implementacije studijskih programa kroz suradnju, nadopunjavanje nastavnih sadržaja i koordinaciju rada svih odsjeka Akademije
* mogućnost pokretanja zajedničkih studijskih programa s visokoškolskim institucijama u zemlji i inozemstvu
* povećanje prepoznatljivosti Akademije kroz organizaciju projekata na nacionalnoj i međunarodnoj razini, konferencije srodnih studija, radionice, međunarodne festivale i natjecanja te uvođenje i organiziranje novih oblika popularizacije znanosti i umjetnosti
* povećanje broja prijava na EU projekte i druge izvore financiranja uz podizanje razine kvalitete prijavljenih znanstvenih i umjetničkih istraživanja
* razmjena studenata kao i usavršavanje nastavnika i nenastavnog osoblja kroz program Erasmus +
* kontinuirano poboljšanje uvjeta studiranja te poboljšavanje uvjeta za učenje, razvoj specifičnih znanja, vještina i osobni razvoj studenata
* osnaživanje studentskih organizacija i klubova (razvoj i poticanje rada Alumnija)
* usustavljivanje Ureda za karijere u svrhu podrške studentima pri zapošljavanju kao i nastavnicima u formiranju i korigiranju nastavnih sadržaja
* razvijanje u smjeru kreativne industrije kroz povezanost s zajednicom – prvenstveno u korelaciji s turizmom, zadovoljenjem kompleksnih potreba današnjice u kontekstu menadžmenta u kulturi, umjetnosti i medijima
* mogućnost suradnje s raznim znanstvenim i kulturnim institucijama u Republici Hrvatskoj i Europi
* mogućnost cjeloživotnog učenja na području kulturnih i kreativnih industrija i IT sektora te promocija ponude cjeloživotnog učenja kojim bi se omogućilo dodatno financiranje studijskih programa i unaprjeđenje kvalitete nastave.
* realizacija dijela nastavnih i umjetničkih programa u gradskim i regionalnim umjetničkim institucijama (kazališta, koncertni prostori, dvorane, ustanove i udruge u kulturi…)

**Opasnosti/Prijetnje**

* opća društvena tendencija pada konzumacije kulturnih sadržaja, devalvacija vrijednosti umjetničkih sadržaja na lokalnoj i široj razini te trivijalizacija umjetničkih aktivnosti i umjetničkog obrazovanja u Republici Hrvatskoj
* primjetan pad razine znanja i razvijenih vještina kandidata, a koje su nužne za upis na studijske programe (slabo predznanje i nedovoljna razina specifičnih vještina kandidata)
* nužnost povećanja vanjske suradnje uslijed pokretanja novih studijskih programa s obzirom na nedovoljan broj novih radnih mjesta
* brze promjene na tržištu rada koje zahtijevaju nove kompetencije i time brže prilagodbe studijskih programa vezanih uz suvremene tehnologije
* ograničenost financijskih sredstava i izostanak investicija u infrastrukturu, informatizaciju te specifičnu opremu koji trebaju pratiti razvojna očekivanja studijskih programa
* smanjenje financijskih sredstava za znanstveno-istraživački rad i kulturu na razini Republike Hrvatske
* nepovoljna demografska i gospodarska situacija u Republici Hrvatskoj — smanjenje broja studenata i potencijalnih korisnika kulturnih sadržaja te rizik odljeva kvalitetnog kadra (nastavnog i administrativnog)

povećanje broja projekata s obzirom na stanje opreme, tehničku podršku i financijske mogućnosti